टेक्निकल ग्लिच के कारण ट्रांसफर हुए पैसे, मेल भेजकर बताई वजह
Google Pay transferred 800 to 81 thousand rupees due to a technical glitch,टेक्निकल ग्लिच के कारण गूगल-पे ने ट्रांसफर किए 800 से लेकर 81 हजार रुपए
पेमेंट प्लेटफॉर्म गूगल-पे ने टेक्निकल ग्लिच के चलते कुछ यूजर्स को 10 अमेरिकी डॉलर से लेकर 1000 अमेरिकी डॉलर (करीब 818 रुपए से लेकर 81 हजार रुपए) ट्रांसफर कर दिए, जिसके बारे में लोगों ने खुशी से सोशल मीडिया प्लेटफार्म ट्विटर पर शेयर किया। हालांकि, लोगों कि यह खुशी ज्यादा देर तक नहीं टिकी।
कंपनी ने इस टेक्निकल ग्लिच के बारे में जल्दी ही पता लगा लिया और फिर ज्यादातर गूगल-पे यूजर्स के अकाउंट में क्रेडिट हुए अमाउंट को वापस भी ले लिया। हालांकि, ऐसे भी मामले सामने आए हैं कि कुछ गूगल-पे यूजर्स ने पैसा रिवर्स होने के पहले ही यूज कर लिया। ऐसे यूजर्स के लिए गूगल ने कहा है कि पैसा आपका है, इसके लिए आगे कोई कार्रवाई करने की जरूरत नहीं है।
कहां टेक्निकल ग्लिच होने से गूगल-पे यूजर्स को पैसे मिले?
दरअसल, जब भी गूगल-पे के जरिए किसी भी प्रकार का पेमेंट किया जाता है तो, पेमेंट प्लेटफॉर्म में सभी यूजर्स को "माई रिवार्ड" सेक्शन में कूपन्स मिलते हैं। इन कूपन्स को जब स्क्रेच करते हैं तो कई बार ऐप यूजर्स को कुछ पैसे मिलते हैं। यहीं पर ऐप में कुछ टेक्निकल ग्लिच आ गया था, जिसके कारण ग्लिच के दौरान कूपन्स स्क्रेच करने वाले लोगों को 10 से 1000 अमेरिकी डॉलर कैशबैक के रूप में ट्रांसफर हो गए।
ट्विटर यूजर्स ने स्क्रीनशॉट शेयर करते हुए खुशी जाहिर की
मिशाल रहमान नाम के ट्विटर यूजर ने स्क्रीनशॉट शेयर करते हुए खुशी जाहिर की। उन्होंने ट्वीट के जरिए कहा “ऐसा लगता है कि Google Pay अभी रैंडमली यूजर्स तो मुफ्त पैसे दे रहा है। मैंने अभी-अभी Google Pay खोला और देखा कि मेरे पास "रिवार्ड" में $46 है।” हालांकि यूजर ने जो स्क्रीनशॉट शेयर किए हैं उसमें 13.25 डॉलर ( करीब 1085 रुपए) कैशबैक के रूप में दिखाई दे रहे हैं।
गूगल-पे ने मेल के जरिए यूजर्स को जानकारी दी
गूगल-पे ने टेक्निकल ग्लिच के कारण पैसा ट्रांसफर हुए ऐप यूजर्स को मेल करके जानकारी दी। कंपनी ने मेल करते हुए कहा कि “आपको मेल इसलिए मिला है क्योंकि आपके गूगल-पे अकाउंट में गलती से पैसा क्रेडिट किया गया था। अब ये इश्यू रिजॉल्व हो चुका है और जहां तक संभव हुआ पैसा रिवर्स हो चुका है। अगर हम पैसा रिवर्स करने में सक्षम थे, तो आपके अकाउंट में ये एक्टिविटी पहले ही रिफ्लेक्ट हो चुकी है। अगर हम पैसा रिवर्स करने में सक्षम नहीं थे तो, पैसा आपका है। आगे कोई कार्रवाई करने की जरूरत नहीं है।” इस मेल के स्क्रीनशॉट को मिशाल रहमान नाम के ट्विटर यूजर ने शेयर किया है।
